Nr. C 35/12 De Europæiske Fællesskabers Tidende 9.2.84 
Begrundelse 
Det står ikke klart, hvorfor de selvstændige overhovedet skal omfattes af direktivet. Artikel 119, 
som direktivforslaget bygger på, omhandler den løn, som arbejdstageren »som følge af arbejds­
forholdet modtager fra arbejdsgiveren«. Der er ikke tale om noget arbejdsgiver/arbejdstagerfor-
hold i forbindelse med de selvstændige, og disses pensionsordninger bør derfor ikke være omfat­
tet af direktivet. 
Resultatet af afstemningen 
stemmer for: 38, stemmer imod: 63, undlod at stemme: 4. 
Side 9, pkt. 2.6. 
Andet punktum affattes således: 
»Det foreslås, at gennemførelsesfristen sættes til mindst fem år, efter at medlemsstaterne har 
fået meddelelse om, at direktivet er blevet vedtaget.« 
Begrundelse 
Denne frist svarer til den frist, der gælder for gennemførelsen af det tilsvarende direktiv om lov­
bestemte ordninger (Rådets direktiv af 19. december 1978). Den anses for at være minimumsfri­
sten til at foretage den nødvendige omfattende høring af arbejdsgiverrepræsentanter og admini­
stratorer af forsikringsordningen samt revision af visse bestemmelser, og til at indhente de 
kontrollerende myndigheders godkendelse af foreslåede ændringer. 
Resultatet af afstemningen 
stemmer for: 42, stemmer imod: 62, undlod af stemme: 8. 
Udtalelse om forslag til Rådets afgørelse om sammenlignelighed mellem 
erhvervsuddannelsesbeviser i Det europæiske Fællesskabs medlemsstater 
(84/C 35/05) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 264 af 4. oktober 1983, side 5. 
A. UDTALELSENS JURIDISKE GRUNDLAG 
Rådet besluttede den 30. september 1983, i medfør af artikel 128 i traktaten om opret­
telse af Det europæiske økonomiske Fællesskab, at høre Det økonomiske og sociale 
Udvalg om det nævnte forslag. 
Procedure 
Afdelingen for sociale anliggender fik til opgave at udarbejde denne udtalelse og 
udpegede Herbert Nierhaus som ordfører. 
Afdelingen vedtog sin udtalelse på det 166. møde den 10. november 1983 med 24 
stemmer for, en imod, mens en undlod at stemme. 
9.2.84 De Europæiske Fællesskabers Tidende Nr. C 35/13 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalgs udtalelse blev vedtaget enstemmigt, idet dog 5 
undlod at stemme på den 213. plenarforsamling den 14. og 15. december 1983. 
Udtalelsens ordlyd er følgende: 
1. Kommissionens forslag til en Rådsafgørelse om 
sammenlignelighed mellem erhvervsuddannelsesbe-
viser i Det europæiske Fællesskabs medlemsstater 
(dok. KOM(83) 482) er baseret på Rådets afgørelse 
af 2. april 1963, hvori der opstilles generelle princip­
per for gennemførelse af en fælles politik for faglig 
uddannelse i henhold til artikel 128 i EØF-traktaten. 
I det ottende princip slås det fast, at den fælles poli­
tik for faglig uddannelse skal udformes på en sådan 
måde, at den muliggør en gradvis tilnærmelse af 
uddannelsesniveauerne. 
2. Udvalget erkender de enorme vanskeligheder, 
der står i vejen for en harmonisering af uddannelses-
niveauerne og dermed den fulde sammenlignelig­
hed mellem og overblik over kvalifikationssyste-
merne i medlemsstaterne. En sammenligning af 
disse kvalitative størrelser kræver først og fremmest, 
at der opstilles en fælles referenceramme som f.eks. 
det system af fem uddannelsesniveauer, der er ble­
vet fastlagt, nemlig 
1. specialarbejderuddannelse, 
2. faglært uddannelse, 
3. mellemteknikeruddannelse, 
4. teknikumuddannelse, 
5. afsluttet akademisk uddannelse. 
Arbejdet med at udfylde denne referenceramme 
med en sammenlignende opstilling over adgangs­
kravene til de enkelte uddannelsesniveauer er også 
allerede blevet påbegyndt, men resultaterne skal 
gøres mere tilgængelige og mere nyttige for de kom­
petente organer på nationalt plan, hvis det skal lyk­
kes at gøre eksamensbeviser, certifikater og andre 
formelle kvalifikationsbeviser mere sammenligne­
lige medlemsstaterne imellem. 
Udvalget giver derfor åbent udtryk for sin tilfreds­
hed med Kommissionens initiativ i form af det fore­
liggende forslag til afgørelse, selv om det kun er en 
første milesten på vejen mod det mål, som blev sat i 
Rådets afgørelse af 2. april 1963. 
3. Udvalget er af den opfattelse, at yderligere 
anstrengelser i retning af transparens og effektiv koordinering af arbejdsmarkederne er nødvendige 
for fuldt ud at gennemføre arbejdstagerens frie 
bevægelighed. En forudsætning herfor er at med­
lemsstaterne giver dette fællesskabsinitiativ deres 
fulde støtte. Det kræver større konvergens mellem 
medlemsstaternes uddannelsessystemer, hvis man 
skal opnå en harmonisering af de krav, der stilles 
ved afsluttende prøver, hvilket er en forudsætning 
for den gensidige anerkendelse af eksamensbeviser 
og lignende afgangsbeviser, som Rådet krævede i 
sin resolution af 6. juni 1974. Her er Udvalget fuldt 
ud enig med Kommissionen i, at uddannelsessyste­
mernes forskelligartethed i Fællesskabet ikke skal 
betragtes som en ulempe, sålænge man imødekom­
mer de krav, det økonomiske og sociale fremskridt 
stiller. Dette betyder dog ikke, at kvalifikationsmål­
sætningerne på de forskellige uddannelsesniveauer i 
medlemsstaterne ikke kunne koordineres bedre. 
Et snævrere samarbejde på grundlag af den forelig­
gende afgørelse kunne være udgangspunktet for 
sådanne bestræbelser. 
Man må søge at overvinde de psykologiske og for­
melle hindringer, som findes i visse medlemsstater 
for en gensidig anerkendelse, ligesom man bør 
opmuntre til bi-'og multilaterale møder og initiati­
ver, udveksling af erfaringer og sammenligning af 
eksisterende muligheder og opnåede resultater med 
det formål at fremme tilnærmelsen af kvalifikationer 
og undervisningsmetoder på erhvervsuddannelses­
området. 
4. Udvalget er enig med Kommissionen i, at en 
Rådsafgørelse rettet til medlemsstaterne er det mest 
egnede initiativ. En forudsætning for at afgørelsen 
får betydning er dog, at Kommissionen selv og med­
lemsstaterne gør alt, hvad der står i deres magt for at 
gennemføre den. Med regelmæssige mellemrum bør 
man kontrollere, om man kan opnå de nødvendige 
fremskridt på dette juridiske grundlag. Dette bør ske 
på baggrund af en vurdering af de beretninger, som 
medlemsstaterne ifølge forslaget til afgørelse hvert 
tredje år skal forelægge. Af disse beretninger bør det 
under alle omstændigheder fremgå, hvordan andre 
landes anerkendte uddannelsesbeviser registreres, 
samt hvilke og hvor mange uddannelsesbeviser, der 
allerede er blevet anerkendt. Kommissionen burde 
også endnu en gang redegøre for, hvordan den 
Nr. C 35/14 De Europæiske Fællesskabers Tidende 9. 2. 84 
påtænker at anvende disse beretninger i de videre 
bestræbelser på at opnå målsætningerne. 
5. Udvalget går ind for den procedure, Kommissi­
onen har foreslået, nemlig: 
— udvælgelse af de relevante erhverv; 
— udarbejdelse af jobbeskrivelser for disse 
erhverv; 
— sammenholdelse af de erhvervsuddannelsesbe-
viser, der anerkendes i de forskellige medlems­
stater, med disse jobbeskrivelser; 
— udarbejdelse af komparative oversigter over 
erhvervsbetegnelser og de dertil svarende 
erhvervsuddannelsesbeviser under henvisning 
til det fælles system for uddannelsesniveauer; 
— offentliggørelse i De Europæiske Fællesskabers 
Tidende; 
— spredning af oplysninger til alle relevante orga­
ner. Ved udvælgelsen af de relevante erhverv eller 
erhvervsområder bør man først og fremmest være 
opmærksom på de erhverv eller erhvervsområder, 
som under hensyntagen til den teknologiske udvik­
ling giver de berørte arbejdstagere særlige fremtids­
muligheder. 
Man bør i denne forbindelse tage hensyn til rele­
vante rapporter for Cedefop. 
6. Som konklusion fastslår Udvalget, at Kommis­
sionen giver sig i kast med en opgave, der er væsent­
lig for integreringen af Fællesskabet. Men da 
uddannelsessystemerne med tiden har udviklet sig 
meget forskelligt i Fællesskabets lande og regioner, 
må man dog udvise stor forsigtighed i bestræbel­
serne på at gennemføre en indbyrdes tilnærmelse af 
udviklingsniveauerne, hvis man skal undgå proble­
mer som f.eks. en tilnærmelse i nedadgående ret­
ning. Selv om vejen, der skal tilbagelægges, hverken 
vil være kort eller let, må man gøre det nødvendige 
for at sætte fart i denne proces, der er af så stor 
betydning for den europæiske integration i dag og i 
fremtiden. 
Bruxelles, den 14. december 1983. 
Fran<?ois CEYRAC 
Formand for 
Det økonomiske og sociale Udvalg 
Udtalelse om 
— forslag til Rådets direktiv om indbyrdes tilnærmelse af medlemsstaternes lovgivning 
om sikkerhedskrav til legetøj 
— forslag til Rådets direktiv om fælles tekniske sikkerhedsnormer for legetøjs 
mekaniske og fysiske egenskaber 
— forslag til Rådets direktiv om fælles tekniske sikkerhedsnormer for legetøjs 
brændbarhed 
(84/C 35/06) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 203 af 29. juli 1983, side 1. 
A. UDTALELSENS JURIDISKE GRUNDLAG 
Rådet besluttede den 4. juli 1983, i medfør af artikel 100 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg 
om det nævnte emne.